På 2000-tallet står veitransporten for om lag en tredjedel både av person- og godstransport mellom Oslo og Bergen. Det er i hovedsak stamveien E16 som har fått store oppgraderinger i denne perioden; særlig gjelder dette strekningen gjennom Lærdal til Borlaug. Fra 2010 har E16 over Filefjell blitt utbedret over en strekning på om lag 40 km med blant annet Borlaugstunnelen (2014) og Filefjelltunnelen (2017).